Frida Boccara
Frida Boccara (1940 m. spalio 29 d. Kasablankoje – 1996 m. rugpjūčio 1 d. Paryžiuje) – prancūzų dainininkė. Boccara gimė Kasablankoje, Maroke. 1964 metais su daina „Autrefois“ dalyvavo Prancūzijos Eurovizijos dainų konkurso atrankoje, tačiau nesėkmingai. 1969 m. Eurovizijos dainų konkurse, kuris vyko Madride, Ispanijoje, su kūriniu „Un jour, un enfant“ (liet. Diena, vaikas) atstovavo Prancūzijai ir kartu su Nyderlandų, Jungtinės Karalystės ir Ispanijos atstovėmis pasidalijo pirmą vietą. Daina „Un jour, un enfant“ po konkurso tapo populiari Prancūzijos radijo stotyse. 1980 ir 1981 metais Boccara dalyvavo Prancūzijos Eurovizijos nacionaliniuose finaluose, tačiau nelaimėjo. Mirė 1996 metais Paryžiuje, nuo plaučių infekcijos.